
ՀՀ ՊՆ պաշտպանական ազգային հետազոտական համալսարանը (այսուհետ ՀՀ ՊՆ ՊԱՀՀ) հայտարարում է մրցույթ պրոֆեսորադասախոսական կազմի զինվորական հետևյալ թափուր պաշտոնները զբաղեցնելու համար

1. ՀՀ ՊՆ ՊԱՀՀ օպերատիվ արվեստի հետազոտությունների կենտրոնի ավագ դասախոս (1 հաստիք, Հաստիքային դասակարգումը` գնդապետ, 35, Դասավանդման առարկան՝ Օպերատիվ արվեստ)
	Նշված թափուր պաշտոնը զբաղեցնելու համար անրաժեշտ է
· մագիստրոսի աստիճանին հավասար բարձրագույն ռազմական կամ քաղաքացիական կրթություն,
· առնվազն «փոխգնդապետ» զինվորական կոչում,
· առնվազն պաշտոնավարած լինի «փոխգնդապետ» հաստիքային դասակարգումով բաժանմունքի պետի կամ ամբիոնի պետի, կամ գնդի (բրիգադի) հրամանատարի տեղակալի կամ դրան հավասարեցված պաշտոնում, ունենա զինվորական ծառայության 16 տարվա ընդհանուր ստաժ, որից 3-ը՝ վերջին զբաղեցրած և/կամ հավասար պաշտոնում,
· համակարգչային ծրագրերով, էլեկտրոնային և այլ համակարգչային տեխնիկական միջոցներով աշխատելու ունակություններ, դասավանդվող առարկայի շրջանակներում՝ ռազմարվեստի տեսության, օպերացիաների պլանավորման և վարման (ներառյալ՝ արտասահմանյան առաջավոր փորձը) ոլորտին վերաբերող տեսագործնական նյութի իմացություն:
	Նշված թափուր պաշտոնը զբաղեցնող անձը
· անցկացնում է դասախոսություններ, սեմինարներ, լաբորատոր, գործնական և  կուրսային աշխատանքներ, գործնական պարապմունքներ,  
· մասնակցում է կուրսանտների զորային ստաժավորմանը,
· կատարում է ամբիոնի, կենտրոնի, ցիկլի, խմբի պետերի հանձնարարականները,
· նախապատրաստում և հրատարակման է ներկայացնում գիտական և ուսումնամեթոդական աշխատանքներ, մասնավորապես՝ գիտական հոդվածներ, մենագրություններ, գրախոսություններ, կարծիքներ և եզրակացություններ,
· պետք է ունենա առնվազն մեկ հրատարակված գիտահետազոտական կամ ուսումնամեթոդական աշխատանք (ոչ համահեղինակությամբ), տեսական և գործնական հիմնարար գիտելիքներ բանակային (կորպուսային) օպերացիաների վերաբերյալ, հիմնարար գիտելիքներ ռազմարվեստի տեսության, օպերացիաների պլանավորման և վարման վերաբերյալ: 

Դիմումների ընդունման վերջին ժամկետն է` 2026 թվականի դեկտեմբերի 10-ը ներառյալ: Փաստաթղթերն ընդունվում են ամեն օր՝ ժամը 09.30-ից 11:30-ը, բացի շաբաթ և կիրակի օրերից: 

	Դիմող ՀՀ քաղաքացիները ՀՀ ՊՆ պաշտպանական ազգային հետազոտական համալսարան (ք. Երևան Ուլնեցի 56/6) պետք է ներկայացնեն հետևյալ փաստաթղթերը՝
1. Զինվորական թափուր պաշտոնի համալրման համար	
1) զինծառայողներ հանդիսացող անձանց դեպքում՝
	ա. համապատասխան ՌՈՒՀ-ի պետին հասցեագրված զեկուցագիր՝ նշելով այն պաշտոնը, որին հավակնում են, ինչպես նաև առարկայի շրջանակներում ունեցած գործնական, տեսական փորձի և գիտելիքների, որևէ օտար լեզվի (լեզուների) տիրապետելու, համակարգչային տեխնիկայով աշխատելու հմտությունների վերաբերյալ տեղեկություններ,
	բ. ինքնակենսագրություն, 
	գ. բարձրագույն կրթության դիպլոմի պատճենը, վերապատրաստումների վկայագրերի պատճենները (առկայության դեպքում), 
	դ. գիտական աստիճանը կամ կոչումը հաստատող փաստաթղթերի պատճենները (առկայության դեպքում),
	ե. հրապարակված գիտական և մեթոդական աշխատանքների ցանկը (առկայության դեպքում),
	զ. պարգևատրումների, մրցանակների և պատվավոր կոչումների վերաբերյալ տվյալներ (առկայության դեպքում),	
  է. բնութագիր ծառայության վայրից,
	ը. անձնագրի և անձնական վկայականի պատճենները,
	թ. կարգապահական տույժերի և խրախուսանքների հաշվառման ծառայողական քարտի պատճենը` հաստատված զորամասի կադրային  մարմնի կողմից,
	 2)  քաղաքացիական անձանց դեպքում՝ 
	ա. համապատասխան ՌՈՒՀ-ի պետին հասցեագրված դիմում` նշելով այն պաշտոնը, որին հավակնում են, ինչպես նաև առարկայի շրջանակներում ունեցած գործնական, տեսական փորձի և գիտելիքների, որևէ օտար լեզվի (լեզուների) տիրապետելու, համակարգչային տեխնիկայով աշխատելու հմտությունների վերաբերյալ տեղեկություններ,
	բ. ինքնակենսագրություն, 
	գ. բարձրագույն կրթության դիպլոմի պատճենը, վերապատրաստումների վկայագրերի պատճենները (առկայության դեպքում), 
	դ. գիտական աստիճանը կամ կոչումը հաստատող փաստաթղթերի պատճենները (առկայության դեպքում),
	ե. հրապարակված գիտական և մեթոդական աշխատանքների ցանկը (առկայության դեպքում),
	զ. պարգևատրումների, մրցանակների և պատվավոր կոչումների վերաբերյալ տվյալներ (առկայության դեպքում),
	է. անձնագրի պատճենը,
	ը. զինգրքույկ կամ դրան ժամանակավոր փոխարինող փաստաթուղթ և զորակոչային տեղամասի կցագրման վկայական կամ համապատասխան տեղեկանք (արական սեռի ներկայացուցիչները),
	թ. մեկ լուսանկար՝ 3X4 սմ չափսի,
	ժ. քաղվածք աշխատանքային գրքույկից կամ տեղեկանք աշխատանքային գործունեության վերաբերյալ` տրված նախկին աշխատավայրից,
	ժա. զինծառայությանը պիտանիության վերաբերյալ համապատասխան ռազմաբժշկական հանձնաժողովի եզրակացությունը՝ տրված ՊՆ զորակոչային և զորահավաքային համալրման ծառայության՝ բնակության վայրի տարածքային ստորաբաժանման ուղեգրի հիման վրա։
 Զինվորական թափուր պաշտոնների համար մրցույթը կկայանա ս.թ.ի հունվարի 14-ին, ժ. 10:00-ին:
ՀՀ քաղաքացին մրցույթին մասնակցելու համար փասւտաթղթերը հանձնում է անձամբ՝ ներկայացնելով անձնագիր: ՀՀ քաղաքացիները մրցույթին ներկայանում են անձնագրով կամ զինգրքույկով: Մրցույթին մասնակցելու համար դիմորդները պետք է ներկայանան ՀՀ ՊՆ «Պաշտպանական ազգային հետազոտական համալսարան» պետական հիմնարկի անցագրային կետ մրցույթն սկսելուց 30 րոպե առաջ:



















































